# Jules Lemaître

François Élie Jules Lemaître (Vennecy, Loiret (França), 27 d'abril de 1853 – Tavers, França, 4 d'agost de 1914) fou un crític i dramaturg francès.

## Biografia

El 1883 esdevingué professor a la Universitat de Grenoble, quan ja era conegut per la seva crítica literària, i el 1884 va dimitir del càrtrec per dedicar-se de ple a la literatura. Va succeir a Jean-Jacques Weiss com a crític de teatre del Journal des Débats, i a continuació ocupà el mateix càrrec a la Revue des Deux Mondes. Els seus estudis literaris van ser recollits sota el títol de Les Contemporains (7 sèries, 1886-99), i els seus fulletons dramàtics com Impressions de Théàtre (10 sèries, 1888-98).
Els perfils d'autors moderns de Lemaître mostren profunditat i un criteri sorprenents així com vivacitat i originalitat d'expressió. Fou admès a l'Acadèmia francesa el 16 de gener de 1896. Les seves visions polítiques van quedar definides a La Campagne Nationaliste (1902), recull de conferències que donà pel territori francès conjuntament amb Godefroy Cavaignac.
Lemaître va dur a terme una campanya nacionalista a l'Écho de Paris, i fou durant un temps president de la Ligue de la Patrie Française. La Lliga va néixer el 1898 de la mà de tres joves acadèmics, Louis Dausset, Gabriel Syveton i Henri Vaugeois, que volien mostrar que el dreyfusisme no era acceptat per tothom a la Universitat. Van impulsar una petició que atacava Émile Zola i el que molts van veure com una conspiració internacionalista, pacifista i d'esquerres. Charles Maurras va obtenir l'interès de l'escriptor Maurice Barrès, i el moviment va obtenir el suport de tres personalitats eminents: el geògraf Marcel Dubois, el poeta François Coppée i el crític i Jules Lemaître.
Lemaître va dimitir de la Ligue de la Patrie Française el 1904, i va dedicar la resta de la seva vida a l'escriptura.

## Publicacions

No ficció
* La Comédie après Molière et le Théâtre de Dancourt (1882).
* Quomodo Cornelius Noster Aristotelis Poeticam sit Interpretatus (1882).
* Les Contemporains. Études et Portraits Littéraires (7 vols., 1886–1899; 8th vol. posthumous).
* Corneille et la Poétique d'Aristote (1888).
* Impressions de Théâtre (10 vols., 1888–1898).
* L'Imagier, Études et Portraits Contemporains (1892).
* Jean-Jacques Rousseau (1907).
* Jean Racine (1908).
* Fénelon (1910).
* Châteaubriand (1912).
* Les Péchés de Sainte-Beuve (1913).
Teatre
* Révoltée (1889).
* Le Député Leveau (1890).
* Mariage Blanc (1891).
* Flipote (1893).
* Le Pardon (1895).
* L'Âge Difficile (1895).
* La Bonne Hélène (1896).
* L'Aînée (1898).
* Bertrade (1905).
* La Massière (1905).
* Le Mariage de Télémaque (1910).
* Kismet (1912).
* Un Salon (1924, posthumous).
Poesia
* Les Médaillons (1880).
* Petites Orientales (1883).
Miscel·lània
* Sérénus, Histoire d'un Martyr. Contes d'Autrefois et d'Aujourd'hui (1886).
* Dix Contes (1890).
* Les Rois (1893).
* Myrrha, Vierge et Martyre (1894).
* La Franc-maçonnerie (1899).
* Contes Blancs: la Cloche; la Chapelle Blanche; Mariage Blanc (1900).
* En Marge des Vieux Livres (1905–1907).
* Discours Royalistes, 1908–1911 (1911).
* La Vieillesse d'Hélène. Nouveaux Contes en Marge (1914).

## Referències

* 1 2 3 4 Chisholm, 1911.
* 1 2 Pierrard, 1998, p. 180.
* ↑ Conner, 2014, p. 160.

## Fonts

* Conner, Tom. The Dreyfus Affair and the Rise of the French Public Intellectual. McFarland, 2014-04-24. ISBN 978-0-7864-7862-0 [Consulta: 8 març 2016].
* Pierrard, Pierre. Les Chrétiens et l'affaire Dreyfus. Editions de l'Atelier, 1998. ISBN 978-2-7082-3390-4 [Consulta: 7 març 2016].
* Chisholm, Hugh, ed. (1911). "Lemaître, François Élie Jules". Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.

## Enllaços externs

* Obres de Jules Lemaître, at Hathi Trust